পশ্চিম মেদিনীপুরে ভুয়ো ওবিসি শংসাপত্র! বিতর্কে রাজ্য সরকার

ওয়েবডেস্ক- পশ্চিম মেদিনীপুরে (West Midnapore) ভুয়ো ওবিসি শংসাপত্র (Fake OBC certificate) দিয়ে পঞ্চায়েত প্রধান নির্বাচিত হওয়ার ঘটনায় ফের বিতর্কে মমতা বন্দ্যোপাধ্যায় (Mamata Banerjee) সরকার (State Government)। অভিযোগ প্রশাসনের মদতে বহু তৃণমূল (TMC) নেতা ভুয়ো সার্টিফিকেট ব্যবহার করে সংরক্ষিত আসনে জিতেছেন। এর জেরে শিক্ষাক্ষেত্রে সংকট তৈরি হয়েছে কলেজে ভর্তি ও জয়েন্ট এন্ট্রান্সের ফল আটকে রয়েছে। প্রায় ৫ লক্ষ ছাত্রছাত্রীর ভবিষ্যৎ অনিশ্চিত হয়ে পড়েছে।

‘ভুয়ো ওবিসি শংসাপত্র’ ইস্যুতে রাজ্য জুড়ে রাজনীতি। চলতি বছরের মার্চ মাসের দিকেই একের পর এক অভিযোগ জমা পড়েছে, যার জেরে কড়া পদক্ষেপ নেয় নবান্ন। অনগ্রসর শ্রেণি কল্যাণ দফতরের তদন্তে উঠে এসেছে খড়গপুর ও ব্যারাকপুরের দুই আধিকারিকের নাম, যাদের শো-কজ করে সরকার।

এই মুহূর্তে ওবিসি মামলার জটে আটকে রয়েছে কলেজে ভর্তির প্রক্রিয়া। উচ্চ মাধ্যমিকের ফল প্রকাশের সাড়ে তিন মাস পার হয়ে গেলেও প্রশ্নের মুখে পড়ুয়াদের ভবিষ্যৎ।

আরও পড়ুন- ফের মোদির সভায় ডাক পেলেন না দিলীপ ঘোষ

২০১১ সালের আগের সংরক্ষণের ভিত্তিতে ভর্তির নির্দেশ দেওয়া হয় আদালতের তরফে। সেই নয়া নীতি মেনে ১৭ শতাংশ ওবিসি সংরক্ষণ করতে চায় রাজ্য। রাজ্যের সেই আবেদনে সম্মতি জানায়নি কলকাতা হাইকোর্ট। তবে ১৭ শতাংশ সংরক্ষণেই ছাড়পত্র আশায় রয়েছে রাজ্য। ফলে এখানেই আটকে রয়েছে ভর্তির প্রক্রিয়া।

দেখুন আরও খবর-